CELEX: 32004H0163
Language: el
Date: 2004-02-17 00:00:00
Title: Σύσταση της Επιτροπής, της 17ης Φεβρουαρίου 2004, για το συντονισμένο πρόγραμμα επιθεώρησης στον τομέα της διατροφής των ζώων για το 2004 σύμφωνα με την οδηγία 95/53/ΕΚ του Συμβουλίου (Κείμενο που παρουσιάζει ενδιαφέρον για τον ΕΟΧ)

Avis juridique important

|

32004H0163

Σύσταση της Επιτροπής, της 17ης Φεβρουαρίου 2004, για το συντονισμένο πρόγραμμα επιθεώρησης στον τομέα της διατροφής των ζώων για το 2004 σύμφωνα με την οδηγία 95/53/ΕΚ του Συμβουλίου (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. L 052 της 21/02/2004 σ. 0070 - 0076

Σύσταση της Επιτροπήςτης 17ης Φεβρουαρίου 2004για το συντονισμένο πρόγραμμα επιθεώρησης στον τομέα της διατροφής των ζώων για το 2004 σύμφωνα με την οδηγία 95/53/ΕΚ του Συμβουλίου(Κείμενο που παρουσιάζει ενδιαφέρον για τον ΕΟΧ)(2004/163/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 95/53/EΚ του Συμβουλίου, της 25ης Οκτωβρίου 1995, για τον καθορισμό των αρχών οργάνωσης των επίσημων ελέγχων στον τομέα της διατροφής των ζώων(1), και ιδίως το άρθρο 22 παράγραφος 3,Εκτιμώντας τα ακόλουθα:(1) Η οδηγία 95/53/ΕΚ προβλέπει ότι η Επιτροπή υποβάλλει γενική και συγκεφαλαιωτική έκθεση για τα αποτελέσματα των ελέγχων που διενεργούνται σε κοινοτικό επίπεδο. Η εν λόγω έκθεση παρέχει στοιχεία για τους επίσημους ελέγχους βάσει των πληροφοριών που υπέβαλαν τα κράτη μέλη σχετικά με την υλοποίηση των προγραμμάτων επιθεώρησης για το 2002.(2) Το 2003, τα κράτη μέλη εντόπισαν ορισμένα θέματα τα οποία αξίζει να αποτελέσουν αντικείμενο συντονισμένου προγράμματος επιθεώρησης το 2004.(3) Αν και η οδηγία 2002/32/ΕΚ του Ευρωπαϊκού Κοινοβουλίου και του Συμβουλίου, της 7ης Μαΐου 2002, σχετικά με τις ανεπιθύμητες ουσίες στις ζωοτροφές(2) καθορίζει τη μέγιστη περιεκτικότητα αφλατοξίνης B1 στις ζωοτροφές, δεν υπάρχουν κοινοτικοί κανόνες για άλλες μυκοτοξίνες, όπως ωχρατοξίνη Α, ζεαραλενόνη, δεσοξυνιβαλενόλη και φουμονισίνες. Η συλλογή πληροφοριών σχετικά με την ύπαρξη αυτών των μυκοτοξινών μέσω τυχαίας δειγματοληψίας θα μπορούσε να παράσχει χρήσιμα στοιχεία για την αξιολόγηση της κατάστασης ενόψει των εξελίξεων όσον αφορά τη νομοθεσία. Επιπλέον, ορισμένες πρώτες ύλες ζωοτροφών, όπως σιτηρά και ελαιούχοι σπόροι, είναι ιδιαίτερα εκτεθειμένες στη μόλυνση με μυκοτοξίνες λόγω των συνθηκών συγκομιδής αποθήκευσης και μεταφοράς. Καθώς η συγκέντρωση μυκοτοξινών ποικίλλει από έτος σε έτος, είναι σκόπιμο να συλλέγονται στοιχεία από διαδοχικά έτη για όλες τις αναφερόμενες μυκοτοξίνες.(4) Προηγούμενοι έλεγχοι για την ύπαρξη αντιβιοτικών και κοκκιδιοστατικών σε ορισμένες ζωοτροφές στις οποίες δεν επιτρέπονται οι ουσίες αυτές δείχνουν ότι αυτό το είδος παράβασης εξακολουθεί να υπάρχει. Η συχνότητα τέτοιων πορισμάτων και η ευαισθησία του εν λόγω θέματος δικαιολογούν τη συνέχιση των ελέγχων.(5) Είναι σημαντικό να εξασφαλιστεί ότι οι περιορισμοί χρήσης πρώτων υλών ζωικής προέλευσης στις ζωοτροφές, όπως ορίζονται στη σχετική κοινοτική νομοθεσία, εφαρμόζονται αποτελεσματικά.(6) Η υπόθεση της μόλυνσης της τροφικής αλυσίδας ανθρώπων και ζώων με οξική μεδροξυπρογεστερόνη (MPA) υπογράμμισε τη σημασία της επιλογής των προμηθειών στην ασφάλεια των ζωοτροφών. Ορισμένα συστατικά των ζωοτροφών είναι παραπροϊόντα των βιομηχανιών γεωργικών προϊόντων διατροφής ή άλλων βιομηχανιών, ή εξόρυξης ορυκτών. Η βιομηχανική πηγή πρώτων υλών ζωοτροφών και οι μέθοδοι επεξεργασίας που εφαρμόζονται σε αυτές μπορεί να έχουν ιδιαίτερη σημασία για τη ασφάλεια των προϊόντων. Συνεπώς, οι αρμόδιες αρχές πρέπει να εξετάσουν το θέμα αυτό κατά τη διενέργεια των ελέγχων τους.(7) Τα μέτρα που προβλέπονται στην παρούσα σύσταση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,ΣΥΝΙΣΤΑ ΣΤΑ ΚΡΑΤΗ ΜΕΛΗ:1. Να εφαρμόσουν, κατά τη διάρκεια του 2004, συντονισμένο πρόγραμμα επιθεώρησης με σκοπό τον έλεγχο:α) της συγκέντρωσης μυκοτοξινών (αφλατοξίνη B1, ωχρατοξίνη Α, ζεαραλενόνη, δεσοξυνιβαλενόλη και φουμονισίνες) στις ζωοτροφές, υποδεικνύοντας τις μεθόδους ανάλυσης· η μέθοδος δειγματοληψίας περιλαμβάνει τυχαία και στοχοθετημένη δειγματοληψία· στη δεύτερη περίπτωση της στοχοθετημένης δειγματοληψίας, τα δείγματα πρέπει να είναι πρώτες ύλες ζωοτροφών για τις οποίες υπάρχουν υπόνοιες ότι περιέχουν υψηλότερες συγκεντρώσεις μυκοτοξινών, όπως σπόροι δημητριακών, ελαιούχοι σπόροι, ελαιούχοι καρποί, τα προϊόντα και παραπροϊόντα τους και πρώτες ύλες ζωοτροφών που έχουν αποθηκευτεί για μεγάλο χρονικό διάστημα ή έχουν μεταφερθεί με θαλάσσια μέσα σε μεγάλες αποστάσεις· τα αποτελέσματα των ελέγχων κοινοποιούνται σύμφωνα με το υπόδειγμα του παραρτήματος Ι·β) ορισμένων φαρμακευτικών ουσιών, που επιτρέπεται ή όχι να χρησιμοποιούνται ως πρόσθετες ύλες στις ζωοτροφές για ορισμένα είδη και κατηγορίες ζώων, σε μη φαρμακευτικά προμίγματα και σύνθετες ζωοτροφές στις οποίες δεν επιτρέπεται η χρήση των εν λόγω φαρμακευτικών ουσιών· οι έλεγχοι στοχεύουν τις φαρμακευτικές αυτές ουσίες σε προμίγματα και σύνθετες ζωοτροφές αν η αρμόδια αρχή θεωρεί ότι υπάρχει μεγαλύτερη πιθανότητα διαπίστωσης παρατυπιών· τα αποτελέσματα κοινοποιούνται σύμφωνα με το υπόδειγμα του παραρτήματος ΙΙ·γ) της εφαρμογής των περιορισμών στην παραγωγή και χρήση πρώτων υλών ζωοτροφών ζωικής προέλευσης, όπως ορίζεται στο παράρτημα IΙΙ·δ) των διαδικασιών που εφαρμόζονται από παρασκευαστές σύνθετων ζωοτροφών για την επιλογή και αξιολόγηση των προμηθειών πρώτων υλών ζωοτροφών βιομηχανικής προέλευσης και για την εξασφάλιση της ποιότητας και της ασφάλειας των εν λόγω συστατικών, όπως ορίζεται στο παράρτημα IV.2. Να συμπεριλάβουν τα αποτελέσματα του συντονισμένου προγράμματος επιθεώρησης που προβλέπεται στο σημείο 1 σε ξεχωριστό κεφάλαιο της ετήσιας έκθεσης για τις δραστηριότητες επιθεώρησης που πρέπει να διαβιβαστεί έως την 1η Απριλίου 2005 σύμφωνα με το άρθρο 22 παράγραφος 2 της οδηγίας 95/53/ΕΚ και την τελευταία μορφή του εναρμονισμένου υποδείγματος υποβολής εκθέσεων.Βρυξέλλες, 17 Φεβρουαρίου 2004.Για την ΕπιτροπήDavid ByrneΜέλος της Επιτροπής(1) ΕΕ L 265 της 8.11.1995, σ. 17· οδηγία όπως τροποποιήθηκε τελευταία από την οδηγία 2001/46/EΚ του Ευρωπαϊκού Κοινοβουλίου και του Συμβουλίου (ΕΕ L 234 της 1.9.2001, σ. 55).(2) ΕΕ L 140 της 30.5.2002, σ. 10· οδηγία όπως τροποποιήθηκε τελευταία από την οδηγία 2003/100/EΚ του Ευρωπαϊκού Κοινοβουλίου και του Συμβουλίου (ΕΕ L 285 της 1.11.2003, σ. 33).ΠΑΡΑΡΤΗΜΑ I>PIC FILE= "L_2004052EL.007102.TIF">Η αρμόδια αρχή θα πρέπει να αναφέρει επίσης:- τα μέτρα που ελήφθησαν σε περίπτωση υπέρβασης των μέγιστων ορίων για την αφλατοξίνη B1,- τις χρησιμοποιούμενες μεθόδους ανάλυσης,- τα όρια ανίχνευσης.ΠΑΡΑΡΤΗΜΑ IIΠαρουσία ορισμένων φαρμακευτικών ουσιών που δεν επιτρέπεται να χρησιμοποιούνται ως πρόσθετες ύλες στις ζωοτροφέςΟρισμένα αντιβιοτικά, κοκκιδιοστατικά και άλλες φαρμακευτικές ουσίες μπορεί να είναι νομίμως παρόντα ως πρόσθετες ύλες σε προμίγματα και σύνθετες ζωοτροφές για ορισμένα είδη και κατηγορίες ζώων, εάν επιτρέπονται σύμφωνα με την οδηγία 70/524/EΟΚ του Συμβουλίου, της 23ης Νοεμβρίου 1970, περί των πρόσθετων υλών στη διατροφή των ζώων(1).Η παρουσία μη επιτρεπόμενων φαρμακευτικών ουσιών στις ζωοτροφές συνιστά παράβαση.Οι φαρμακευτικές ουσίες που πρόκειται να ελεγχθούν επιλέγονται από τις ακόλουθες:1. Φαρμακευτικές ουσίες που επιτρέπεται να χρησιμοποιούνται ως πρόσθετες ύλες στις ζωοτροφές μόνο για ορισμένα είδη και κατηγορίες ζώων:αβιλαμυκίνη,δεκοκινάτη,ντικλαζουρίλ,φλαβοφωσφολιπόλη,halofuginone hydrobromide,νατριούχο λασαλοσίντ Α,εναμμώνια μαδουραμικίνη α,νατριούχος μονενσίνη,ναραζίνη,ναραζίνη - νικαρβαζίνη,υδροχλωρική ρομπενιδίνη,νατριούχος σαλινομυκίνη,νατριούχος σεμδουραμικίνη.2. Φαρμακευτικές ουσίες που επιτρέπεται πλέον να χρησιμοποιούνται ως πρόσθετες ύλες στις ζωοτροφές:αμπρόλιο,αμπρόλιο/ethopabate,αρπρινοκίδη,αβοπαρκίνη,carbadox,διμετριδαζόλη,δινιτολμίδη,ιπρονιδαζόλη,meticlorpindolmeticlorpindol/methylbenzoquate,νικαρβαζίνη,νιφουρσόλη,olaquindox,ρονιδαζόλη,σπιραμυκίνη,τετρακυκλίνες,φωσφορική τυλοσίνη,βιργινιαμυκίνη,βακιτρακίνη ψευδαργύρου,άλλες αντιμικροβιακές ουσίες.3. Φαρμακευτικές ουσίες που δεν είχε επιτραπεί ποτέ να χρησιμοποιούνται ως πρόσθετες ύλες στις ζωοτροφές:άλλες ουσίες.&gt;PIC FILE= "L_2004052EL.007202.TIF"&gt;Η αρμόδια αρχή θα πρέπει να αναφέρει επίσης:- το συνολικό αριθμό δειγμάτων που ελέγχθηκαν,- τις ονομασίες των ουσιών που ερευνήθηκαν,- τις χρησιμοποιούμενες μεθόδους ανάλυσης,- τα όρια ανίχνευσης.(1) ΕΕ L 270 της 14.12.1970, σ. 1.ΠΑΡΑΡΤΗΜΑ IIIΠεριορισμοί στην παραγωγή και τη χρήση πρώτων υλών ζωοτροφών ζωικής προέλευσηςΜε την επιφύλαξη των άρθρων 3 έως 13 και του άρθρου 15 της οδηγίας 95/53/EΚ, τα κράτη μέλη εφαρμόζουν συντονισμένο πρόγραμμα επιθεώρησης κατά τη διάρκεια του 2004 για να διαπιστώσουν εάν τηρήθηκαν οι περιορισμοί στην παραγωγή και χρήση πρώτων υλών ζωοτροφών ζωικής προέλευσης.Συγκεκριμένα, για να εξασφαλιστεί ότι εφαρμόζεται αποτελεσματικά η απαγόρευση της χορήγησης μεταποιημένων ζωικών πρωτεϊνών σε ορισμένα ζώα, όπως καθορίζεται στο παράρτημα IV του κανονισμού (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου, της 22ας Μαΐου 2001, για τη θέσπιση κανόνων πρόληψης, καταπολέμησης και εξάλειψης ορισμένων μεταδοτικών σπογγωδών εγκεφαλοπαθειών(1), τα κράτη μέλη οφείλουν να εφαρμόζουν ειδικό πρόγραμμα ελέγχου που βασίζεται σε στοχοθετημένους ελέγχους. Σύμφωνα με το άρθρο 4 της οδηγίας 95/53/EΚ, το εν λόγω πρόγραμμα ελέγχου πρέπει να βασίζεται σε μια στρατηγική με βάση τον κίνδυνο, η οποία θα περιλαμβάνει όλα τα στάδια παραγωγής και όλα τα είδη εγκαταστάσεων όπου παράγονται, διακινούνται και χορηγούνται ζωοτροφές. Τα κράτη μέλη πρέπει να δώσουν ιδιαίτερη προσοχή στον ορισμό των κριτηρίων που μπορεί να συνδέονται με κάποιο κίνδυνο. Ο συντελεστής στάθμισης που απονέμεται σε κάθε κριτήριο πρέπει να είναι ανάλογος με τον κίνδυνο. Η συχνότητα των επιθεωρήσεων και ο αριθμός των δειγμάτων που αναλύονται στις εγκαταστάσεις πρέπει να είναι ανάλογα με το σύνολο των συντελεστών στάθμισης που απονέμονται στις εγκαταστάσεις αυτές.Οι παρακάτω ενδεικτικές εγκαταστάσεις και τα κριτήρια πρέπει να λαμβάνονται υπόψη κατά την κατάρτιση προγράμματος ελέγχου:>ΘΕΣΗ ΠΙΝΑΚΑ>Εναλλακτικά σε σχέση με αυτές τις ενδεικτικές εγκαταστάσεις και τα κριτήρια, τα κράτη μέλη μπορούν να διαβιβάζουν στην Επιτροπή τη δική τους αξιολόγηση του κινδύνου πριν από τις 31 Μαρτίου 2004, ή πριν από τις 31 Μαΐου 2004 για τα κράτη μέλη που θα ενταχθούν την 1η Μαΐου 2004.Οι δειγματοληψίες πρέπει να στοχεύουν παρτίδες ή γεγονότα όπου υπάρχει μεγάλη πιθανότητα διασταυρούμενης μόλυνσης με απαγορευμένες μεταποιημένες πρωτεΐνες (η πρώτη παρτίδα ύστερα από τη μεταφορά ζωοτροφών οι οποίες περιείχαν ζωικές πρωτεΐνες που είναι απαγορευμένες για τη συγκεκριμένη παρτίδα, τεχνικά προβλήματα ή αλλαγές στη γραμμή παραγωγής, αλλαγές στους χώρους αποθήκευσης ή στα σιλό για ασυσκεύαστο υλικό).Ο ελάχιστος αριθμός επιθεωρήσεων ανά έτος σε ένα κράτος μέλος πρέπει να είναι 10 ανά 100000 τόνους παραγόμενων σύνθετων ζωοτροφών. Ο ελάχιστος αριθμός επίσημων δειγμάτων ανά έτος σε ένα κράτος μέλος πρέπει να είναι 20 ανά 100000 τόνους παραγόμενων σύνθετων ζωοτροφών. Εν αναμονή της έγκρισης εναλλακτικών μεθόδων, για την ανάλυση των δειγμάτων πρέπει να χρησιμοποιείται μικροσκοπική ταυτοποίηση και κατ' εκτίμηση προσδιορισμός όπως καθορίζεται στην οδηγία 98/88/EΚ της Επιτροπής, της 13ης Νοεμβρίου 1998, για τον καθορισμό κατευθυντήριων γραμμών για τη μικροσκοπική ταυτοποίηση και τον κατ' εκτίμηση προσδιορισμό των συστατικών ζωικής προέλευσης για τον επίσημο έλεγχο των ζωοτροφών(2). Η παρουσία απαγορευμένων συστατικών ζωικής προέλευσης στις ζωοτροφές πρέπει να θεωρείται ως παράβαση της απαγόρευσης των ζωοτροφών.Τα αποτελέσματα των προγραμμάτων επιθεώρησης πρέπει να ανακοινώνονται στην Επιτροπή με την εξής μορφή.&gt;PIC FILE= "L_2004052EL.007501.TIF"&gt;>PIC FILE= "L_2004052EL.007601.TIF">Επιπλέον, τα κράτη μέλη αναλύουν τα λίπη και τα φυτικά έλαια που προορίζονται για ζωοτροφές για την ανίχνευση της ύπαρξης ιχνών οστών και συμπεριλαμβάνουν τα αποτελέσματα των εν λόγω αναλύσεων στην έκθεση για την οποία γίνεται λόγος στο σημείο 2 της παρούσας σύστασης.(1) ΕΕ L 147 της 31.5.2001, σ. 1.(2) ΕΕ L 318 της 27.11.1998, σ. 45.ΠΑΡΑΡΤΗΜΑ IVΔιαδικασίες για την επιλογή και την αξιολόγηση των προμηθειών πρώτων υλών ζωοτροφών βιομηχανικής προέλευσηςΟι αρμόδιες αρχές πρέπει να προσδιορίσουν και να περιγράψουν εν συντομία τις διαδικασίες που ακολουθούνται από παρασκευαστές σύνθετων ζωοτροφών για την επιλογή και αξιολόγηση των προμηθειών πρώτων υλών ζωοτροφών βιομηχανικής προέλευσης. Ορισμένες διαδικασίες ενδέχεται να συνδέονται με τον εκ των προτέρων καθορισμό χαρακτηριστικών ή απαιτήσεων για τα προϊόντα που αποτελούν αντικείμενο προμηθειών ή για τους προμηθευτές. Άλλες διαδικασίες ενδέχεται να συνδέονται με ίδιους ελέγχους για την επαλήθευση της συμμόρφωσης με ορισμένες παραμέτρους, που διενεργούνται από τους παρασκευαστές σύνθετων ζωοτροφών κατά την παραλαβή των προμηθειών.Για κάθε προσδιορισμένη διαδικασία (διαδικασία για την επιλογή και αξιολόγηση των προμηθειών), οι αρμόδιες αρχές πρέπει να αναφέρουν τα πλεονεκτήματα και τα μειονεκτήματα της εφαρμογής της διαδικασίας από την άποψη της ασφάλειας των ζωοτροφών. Τέλος, πρέπει να αξιολογήσουν κατά πόσον, λαμβάνοντας υπόψη τους δυνητικούς κινδύνους, κάθε διαδικασία είναι αποδεκτή, ανεπαρκής ή απαράδεκτη για τη διαφύλαξη της ασφάλειας των ζωοτροφών, παραθέτοντας τους λόγους που οδηγούν στο συμπέρασμα αυτό.&gt;PIC FILE= "L_2004052EL.007603.TIF"&gt;